**(ร่าง)**

**สัญญาอนุญาตให้ใช้สิทธิ (Licensing)**

ที่ นตก.(ส)........../25....... (อ้างอิงตามปีการศึกษา) วันที่ ระบุวันที่คู่สัญญาลงนาม

สัญญาฉบับนี้ทำขึ้น ณ มหาวิทยาลัยหอการค้าไทย ระหว่าง **มหาวิทยาลัยหอการค้าไทย** โดย....................(ผู้มีอำนาจลงนามในนนามมหาวิทยาลัย) มหาวิทยาลัย ตั้งอยู่เลขที่ ๑๒๖/๑ ซอยวิภาวดีรังสิต ๒ แขวงรัชดาภิเษก เขตดินแดง กรุงเทพมหานคร ซึ่งต่อไปในสัญญานี้จะเรียกว่า “**มหาวิทยาลัย**” คู่สัญญาฝ่ายหนึ่ง

กับ...............................................................................(รายละเอียดของคู่สัญญา/ผู้มีอำนาจลงนาม/กระทำการ โดยอ้างอิงตามหนังสือรับรองการจดทะเบียนนิติบุคคล /หนังสือมอบอำนาจ อาทิเช่น บริษัทจำกัด / ห้างหุ้นส่วนจำกัด โดย..................................................) สำนักงานแห่งใหญ่ตั้งอยู่เลขที่...................................ถนน....................หมู่ที่......................แขวง/ตำบล.........................เขต/อำเภอ........................จังหวัด..................

ซึ่งต่อไปในสัญญานี้จะเรียกว่า “**บริษัท/ห้างหุ้นส่วนจำกัด**” คู่สัญญาอีกฝ่ายหนึ่ง

คู่สัญญาทั้งสองฝ่ายตกลงทำสัญญากันมีข้อความดังต่อไปนี้

ข้อ ๑. มหาวิทยาลัยตกลงใช้สิทธิ และบริษัท/ห้างหุ้นส่วนจำกัดตกลงให้ใช้สิทธิ (Licensing) ..............................................................................................................................................................................

..............................................................................................................................................................................

..............................................................................................................................................................................

(โปรดระบุรายละเอียดงาน/มูลค่าตามสัญญา) ซึ่งต่อไปนี้ในสัญญาเรียกว่า “สิทธิ (Licensing)” รายละเอียดปรากฏตามเอกสารแนบท้ายสัญญาหมายเลข ๑. – 3. รวมเป็นเงินทั้งสิ้น………………..………………………บาท (…………………………………………..) ซึ่งราคานี้เป็นราคาที่ได้รวมภาษีมูลค่าเพิ่มแล้ว

ข้อ ๒. สัญญานี้มีกำหนดระยะเวลา……….................ปี โดยเริ่มตั้งแต่วันที่.............................................ถึงวันที่...................................................................................(รายละเอียดตามเอกสารใบสั่งซื้อ/สั่งจ้าง ใบเสนอราคา , ขอบเขตลักษณะเฉพาะ (TOR) และเอกสารบันทึกอนุมัติ)

ข้อ ๓. บริษัท/ห้างหุ้นส่วนจำกัด รับรองว่าเป็นผู้มีสิทธิโดยชอบด้วยกฎหมาย และ/หรือเป็นผู้ได้รับอนุญาตหรือได้รับมอบหมายจากผู้มีสิทธิโดยชอบด้วยกฎหมายในการให้ใช้สิทธิ (Licensing) โดยปราศจากการละเมิดหรือข้อพิพาทใด ๆ เกี่ยวกับทรัพย์สินทางปัญญาหรือสิทธิอื่นใด ไม่ว่ากับผู้ผลิต ผู้จำหน่าย ตัวแทน หรือบุคคลอื่นใด ทั้งนี้ หากปรากฏว่ามีบุคคลใดเรียกร้องค่าเสียหายกับมหาวิทยาลัยอันเนื่องมาจากการละเมิดสิทธิ์ดังกล่าว บริษัท/ห้างหุ้นส่วนจำกัดตกลงรับผิดชอบชดใช้ค่าเสียหายแต่เพียงผู้เดียว

บริษัท/ห้างหุ้นส่วนจำกัด ยินยอมให้มหาวิทยาลัยได้ใช้สิทธิ (Licensing) ตามสัญญานี้เพื่อประโยชน์ในการดำเนินงานของมหาวิทยาลัย หากมีปัญหาในเรื่องสิทธิการใช้ประโยชน์เกิดขึ้นไม่ว่าจะเป็นกรณีใด บริษัท/ห้างหุ้นส่วนจำกัด จะต้องดำเนินการแก้ไขปัญหาที่เกิดขึ้นโดยไม่ให้มีผลกระทบต่อสิทธิการใช้ประโยชน์หรือก่อให้เกิดความเสียหายใด ๆ แก่มหาวิทยาลัยด้วยค่าใช้จ่ายของบริษัท/ห้างหุ้นส่วนจำกัดเอง

ข้อ 4. มหาวิทยาลัยตกลงชำระเงินค่าใช้สิทธิ (Licensing) ให้แก่บริษัท/ห้างหุ้นส่วนจำกัด ตามข้อ 1. โดยมีรายละเอียด ดังนี้

4.1 ชำระในคราเดียวภายใน 30 วัน นับจากวันที่บริษัท/ห้างหุ้นส่วนจำกัด ได้ส่งมอบสิทธิ (Licensing) ให้มหาวิทยาลัยและผ่านการตรวจรับจากมหาวิทยาลัยเรียบร้อยแล้ว

4.2 แบ่งชำระเป็นรายงวด จำนวน.................งวด ตามหลักเกณฑ์ และเงื่อนไข (รายละเอียดตามเอกสารใบสั่งซื้อ/สั่งจ้าง ใบเสนอราคา , ขอบเขตลักษณะเฉพาะ (TOR) และเอกสารบันทึกอนุมัติ)

ข้อ 5. บริษัท/ห้างหุ้นส่วนจำกัด ต้องดำเนินการให้มหาวิทยาลัยเป็นผู้มีสิทธิใช้ประโยชน์จากสิทธิ (Licensing) ตามสัญญานี้ให้แล้วเสร็จสมบูรณ์ภายในวันที่.......................................โดยติดต่อกับคณะกรรมการตรวจรับของมหาวิทยาลัยเท่านั้น ภายใต้เงื่อนไขและวิธีการดำเนินการ ดังนี้

๕.๑ บริษัท/ห้างหุ้นส่วนจำกัด ต้องติดต่อและแจ้งกำหนดวันและเวลาจัดส่งมอบสิทธิในการใช้งาน (Licensing) เป็นลายลักษณ์อักษรให้คณะกรรมการตรวจรับของมหาวิทยาลัยทราบล่วงหน้าไม่น้อยกว่า ๓ วันทำการ หากมีข้อขัดข้องในการเตรียมสถานที่หรือบุคคลที่จะต้องประสานงานในช่วงเวลาที่บริษัท/ห้างหุ้นส่วนจำกัด แจ้งขอจัดส่งมอบสิทธิในการใช้งาน (Licensing) คณะกรรมการตรวจรับมีสิทธิขอเปลี่ยนแปลงหรือเลื่อนกำหนดเวลาออกไปตามที่เห็นว่าเหมาะสมและจำเป็นได้อีกไม่เกิน ๓ วันทำการ และจะไม่เป็นเหตุให้บริษัท/ห้างหุ้นส่วนจำกัด มีสิทธิขอขยายระยะเวลาในการทำงานให้เรียบร้อยแล้วเสร็จตามกำหนดไว้แต่ประการใด แต่หากขอเปลี่ยนแปลงหรือเลื่อนกำหนดเวลาออกไปเกินกว่า ๓ วันทำการดังกล่าว บริษัท/ห้างหุ้นส่วนจำกัด มีสิทธิขอขยายระยะเวลาในการทำงานให้เรียบร้อยแล้วเสร็จออกไป โดยมีจำนวนวันที่เท่ากัน

๕.๒ บริษัท/ห้างหุ้นส่วนจำกัด สามารถจัดส่งสิทธิในการใช้งาน (Licensing) ทั้งหมดในคราวเดียวหรือแบ่งการจัดส่งสิทธิในการใช้งาน (Licensing) เป็นคราว ๆ ก็ได้ แต่ต้องดำเนินการให้แล้วเสร็จภายในระยะเวลาที่กำหนดข้างต้นในข้อ ๕. วรรคแรก หรือภายในระยะเวลาที่บริษัท/ห้างหุ้นส่วนจำกัดมีสิทธิขอขยายระยะเวลาออกไปตามข้อ ๕.๑

๕.๓ การจัดส่งสิทธิในการใช้งาน (Licensing) ไม่ว่าทั้งหมดหรือบางส่วน และไม่ว่าจะถูกต้องหรือครบถ้วนหรือไม่ก็ตาม มหาวิทยาลัยมีสิทธิที่จะทดลองใช้งานเบื้องต้นไปก่อน โดยต้องได้รับอนุญาตจากบริษัท/ห้างหุ้นส่วนจำกัด ให้ใช้สิทธิและไม่ถือว่าการทดลองใช้งานดังกล่าวนั้นเป็นการรับมอบสิทธิในการใช้งาน (Licensing) จากบริษัท/ห้างหุ้นส่วนจำกัด แต่ประการใด และหากเกิดความเสียหายโดยการใช้งานอย่างปกติ มหาวิทยาลัยไม่จำเป็นต้องรับผิดชอบในความเสียหาย การสึกหรอ หรือการเสื่อมสภาพที่เกิดขึ้นกับสิทธิในการใช้งาน (Licensing) นั้น

๕.๔ ภายหลังการจัดส่งสิทธิในการใช้งาน (Licensing) เรียบร้อยแล้วและภายในกำหนดระยะเวลาการจัดส่งสิทธิในการใช้งาน (Licensing) ตามที่ระบุไว้ในข้อ ๕. วรรคแรก หรือภายในระยะเวลาที่มหาวิทยาลัยมีสิทธิขอขยายระยะเวลาออกไปตามข้อ ๕.๑ บริษัท/ห้างหุ้นส่วนจำกัด จะต้องดำเนินการ (โดยไม่คิดค่าใช้จ่ายใด ๆ ทั้งสิ้น) อบรมวิธีการใช้งานสิทธิในการใช้งาน (Licensing) ให้แก่บุคลากรของมหาวิทยาลัย (รายละเอียดตามเอกสารใบสั่งซื้อ/สั่งจ้าง ใบเสนอราคา , ขอบเขตลักษณะเฉพาะ (TOR) และเอกสารบันทึกอนุมัติ) (ถ้ามี)

ข้อ ๖. ภายหลังจากที่บริษัท/ห้างหุ้นส่วนจำกัด ได้ปฏิบัติตามเงื่อนไขต่าง ๆ ถูกต้องเรียบร้อยแล้วตามที่ระบุไว้ในข้อ ๕. คู่สัญญาทั้งสองฝ่ายตกลงให้คณะกรรมการตรวจรับของมหาวิทยาลัยเริ่มดำเนินการตรวจรับสิทธิในการใช้งาน (Licensing) ภายใต้เงื่อนไขและวิธีการดำเนินการ ดังนี้

๖.๑ บริษัท/ห้างหุ้นส่วนจำกัด ต้องติดต่อและแจ้งกำหนดวันและเวลาที่พร้อมส่งมอบสิทธิในการใช้งาน (Licensing) ให้คณะกรรมการตรวจรับของมหาวิทยาลัยทราบล่วงหน้าไม่น้อยกว่า ๓ วันทำการ หากมีข้อขัดข้องในการเตรียมบุคลากรที่จะต้องดำเนินการตรวจรับในช่วงเวลาที่บริษัทแจ้งขอให้ตรวจรับสิทธิในการใช้งาน (Licensing) คณะกรรมการตรวจรับมีสิทธิขอเปลี่ยนแปลงหรือเลื่อนกำหนดเวลาออกไปตามที่เห็นว่าเหมาะสมและจำเป็นได้อีกไม่เกิน ๓ วันทำการ เมื่อได้กำหนดวันและเวลาส่งมอบแล้ว คณะกรรมการตรวจรับจะต้องดำเนินการตรวจรับให้แล้วเสร็จภายในวันส่งมอบดังกล่าว เว้นแต่จะมีเหตุสุดวิสัย

๖.๒ ในการตรวจรับสิทธิในการใช้งาน (Licensing) หากคณะกรรมการตรวจรับของมหาวิทยาลัยเห็นว่าได้มีการจัดส่งสิทธิในการใช้งาน (Licensing) ทั้งหมดครบถ้วนถูกต้องและใช้งานได้ดีตามวัตถุประสงค์ของมหาวิทยาลัย ให้ถือว่าผลการตรวจรับเป็น “ผ่าน” คณะกรรมการตรวจรับจะแจ้งผลการตรวจรับและจะออกหนังสือการรับมอบสิทธิในการใช้งาน (Licensing) ให้แก่บริษัท/ห้างหุ้นส่วนจำกัด ต่อไป

๖.๓ หากคณะกรรมการตรวจรับของมหาวิทยาลัยเห็นว่าสิทธิในการใช้งาน (Licensing) ที่บริษัท/ห้างหุ้นส่วนจำกัด ส่งมอบไม่ตรงตามสัญญา ข้อ ๑. หรือมีคุณสมบัติไม่ถูกต้องตามสัญญาข้อ ๓. หรือใช้งานได้ไม่ครบถ้วนตามสัญญานี้ไม่ว่าทั้งหมดหรือบางส่วน ให้ถือว่าผลการตรวจรับเป็น “ไม่ผ่าน” (การที่สิทธิในการใช้งาน (Licensing) บางส่วนไม่ผ่านการตรวจรับให้ถือว่าสิทธิในการใช้งาน (Licensing) ทั้งหมดไม่ผ่าน) คณะกรรมการตรวจรับของมหาวิทยาลัยจะปฏิเสธการรับมอบสิทธิในการใช้งาน (Licensing) ทั้งหมด

อย่างไรก็ตาม มหาวิทยาลัยมีสิทธิแต่เพียงฝ่ายเดียวที่จะเลือกรับมอบสิทธิในการใช้งาน (Licensing) บางส่วนไว้ได้และออกหนังสือการรับมอบสิทธิในการใช้งาน (Licensing) บางส่วนดังกล่าวให้แก่ บริษัท/ห้างหุ้นส่วนจำกัด โดยบริษัท/ห้างหุ้นส่วนจำกัด ไม่มีสิทธิโต้แย้งแต่ประการใด ไม่ว่ามหาวิทยาลัยเลือกที่จะปฏิเสธการรับมอบสิทธิในการใช้งาน (Licensing) ทั้งหมดหรือเลือกที่จะรับมอบเพียงบางส่วนเท่านั้น

ทั้งนี้ หากมหาวิทยาลัยปฏิเสธไม่รับมอบสิทธิในการใช้งาน (Licensing) ใด ไม่ว่าทั้งหมดหรือบางส่วน และมหาวิทยาลัยยังไม่ใช้สิทธิบอกเลิกสัญญา บริษัท/ห้างหุ้นส่วนจำกัด จะต้องรีบนำสิทธิในการใช้งาน (Licensing) นั้นกลับคืนไปและนำสิทธิในการใช้งาน (Licensing) ใหม่มาส่งมอบให้ หรือทำการแก้ไขให้ถูกต้องตามสัญญาด้วยค่าใช้จ่ายของบริษัท/ห้างหุ้นส่วนจำกัดเองภายในกำหนดระยะเวลา ๑๐ วัน นับแต่วันที่ได้รับแจ้งการปฏิเสธการรับมอบสิทธิในการใช้งาน (Licensing) ดังกล่าวจากคณะกรรมการตรวจรับ และหากบริษัท/ห้างหุ้นส่วนจำกัด ไม่ได้ดำเนินการจัดหาสิทธิในการใช้งาน (Licensing) ทดแทนหรือแก้ไขเรียบร้อยแล้ว บริษัทห้างหุ้นส่วนจำกัด จะต้องส่งหนังสือขอแจ้งขอนัดส่งมอบและให้ตรวจรับสิทธิในการใช้งาน (Licensing) ดังกล่าวให้คณะกรรมการตรวจรับทราบล่วงหน้าไม่น้อยกว่า ๓ วันทำการ หากมีข้อขัดข้องในการเตรียมบุคลากรที่จะต้องดำเนินการตรวจรับในช่วงเวลาที่บริษัท/ห้างหุ้นส่วนจำกัด แจ้งขอให้ตรวจรับสิทธิในการใช้งาน (Licensing) คณะกรรมการตรวจรับมีสิทธิขอเปลี่ยนแปลงหรือเลื่อนกำหนดเวลาออกไปตามที่เห็นว่าเหมาะสมและจำเป็นได้อีกไม่เกิน ๓ วันทำการ เมื่อได้กำหนดวันและเวลาส่งมอบแล้ว คณะกรรมการตรวจรับจะต้องดำเนินการตรวจรับให้แล้วเสร็จภายในวันส่งมอบดังกล่าว เว้นแต่จะมีเหตุสุดวิสัย หากคณะกรรมการตรวจรับของมหาวิทยาลัยเห็นว่าได้มีการจัดส่งสิทธิในการใช้งาน (Licensing) ทั้งหมดครบถ้วนถูกต้องและใช้งานได้ดีตามวัตถุประสงค์ของมหาวิทยาลัยให้ถือว่าผลการตรวจรับเป็น “ผ่าน” คณะกรรมการ ตรวจรับจะแจ้งผลการตรวจรับและออกหนังสือการรับมอบสิทธิในการใช้งาน (Licensing) ให้แก่บริษัท/ห้างหุ้นส่วนจำกัด ต่อไป

๖.๔ เมื่อคณะกรรมการตรวจรับพิจารณาตรวจสอบสิทธิในการใช้งาน (Licensing) เป็นที่เรียบร้อยแล้ว ให้คณะกรรมการตรวจรับแจ้งผลการตรวจรับว่า “ผ่าน” หรือ “ไม่ผ่าน” ให้บริษัท/ห้างหุ้นส่วนจำกัด ทราบโดยทันที

๖.๕ ภายหลังคณะกรรมการตรวจรับทำการตรวจรับสิทธิในการใช้งาน (Licensing) ว่า “ผ่าน” ตามข้อ ๖.๒ หรือข้อ ๖.๓ มหาวิทยาลัยจะออกหนังสือการรับมอบสิทธิในการใช้งาน (Licensing) ให้แก่บริษัท/ห้างหุ้นส่วนจำกัด ภายใน ๓ วันทำการ เพื่อบริษัท/ห้างหุ้นส่วนจำกัด นำมาเป็นหลักฐานประกอบการขอรับเงินค่าใช้สิทธิในการใช้งาน (Licensing) ต่อไป

๖.๖ บริษัท/ห้างหุ้นส่วนจำกัด จะต้องจัดให้มีบุคลากรหรือเจ้าหน้าที่ของตนอยู่ตลอดเวลาในระหว่างการตรวจรับมอบสิทธิในการใช้งาน (Licensing) เพื่อทำการทดสอบระบบและการทำงานของสิทธิในการใช้งาน (Licensing) ตลอดจนให้ข้อมูลใด ๆ ที่เกี่ยวข้องกับสิทธิในการใช้งาน (Licensing) แก่คณะกรรมการตรวจรับของมหาวิทยาลัยด้วย

ข้อ ๗. บริษัท/ห้างหุ้นส่วนจำกัด ยอมรับประกันความชำรุดบกพร่องหรือข้อขัดข้องอย่างใด ๆ อันเกิดขึ้นกับสิทธิในการใช้งาน (Licensing) ตามสัญญานี้ไปจนกว่าจะสิ้นสุดระยะเวลาตามสัญญา ภายในระยะเวลารับประกันสิทธิในการใช้งาน (Licensing) บริษัท/ห้างหุ้นส่วนจำกัด ให้ใช้ในการใช้งาน (Licensing) ตกลงที่จะปฏิบัติตามเงื่อนไขและข้อกำหนด ดังต่อไปนี้

๗.๑ หากสิทธิในการใช้งาน (Licensing) เกิดชำรุดบกพร่องหรือใช้งานไม่ได้ทั้งหมดหรือบางส่วนหรือใช้งานได้ไม่เต็มประสิทธิภาพ และความชำรุดบกพร่องอันเกิดขึ้นโดยมิใช่ความผิดของมหาวิทยาลัย บริษัท/ห้างหุ้นส่วนจำกัด จะต้องจัดการซ่อมแซมหรือแก้ไขให้อยู่ในสภาพพร้อมที่จะใช้งานได้ดีดังเดิม โดยบริษัท/ห้างหุ้นส่วนจำกัด ต้องจัดส่งเจ้าหน้าที่เข้ามาซ่อมแซมแก้ไขภายใน ๒ วันทำการ นับแต่วันที่ได้รับแจ้งจากมหาวิทยาลัย และซ่อมแซมแก้ไขให้แล้วเสร็จภายใน ๓ วันทำการโดยไม่คิดค่าใช้จ่ายใด ๆ จากมหาวิทยาลัยทั้งสิ้น และถ้าบริษัท/ห้างหุ้นส่วนจำกัด ไม่ปฏิบัติตามสัญญา มหาวิทยาลัยมีสิทธิจ้างบุคคลภายนอกทำการซ่อมแซมแก้ไข โดยบริษัท/ห้างหุ้นส่วนจำกัด จะต้องออกค่าใช้จ่ายในการที่มหาวิทยาลัยจ้างบุคคลภายนอกมาทำการซ่อมแซมแก้ไขทั้งหมดแทนมหาวิทยาลัย

๗.๒ บริษัท/ห้างหุ้นส่วนจำกัด มีหน้าที่จัดให้มีการตรวจและบำรุงรักษาและซ่อมแซมแก้ไขสิทธิในการใช้งาน (Licensing) ให้อยู่ในสภาพใช้งานได้ดีอยู่เสมอตลอดระยะเวลาในเงื่อนไขของการรับประกันสิทธิในการใช้งาน (Licensing) ตามสัญญา โดยบริษัท/ห้างหุ้นส่วนจำกัด จะไม่คิดค่าใช้จ่ายใด ๆ จากมหาวิทยาลัยทั้งสิ้น และบริษัท/ห้างหุ้นส่วนจำกัด ต้องซ่อมแซมแก้ไขสิทธิในการใช้งาน (Licensing) ที่ชำรุดบกพร่องหรือไม่อยู่ในสภาพที่ใช้งานได้ตามปกติให้แล้วเสร็จภายใน ๓ วันทำการ นับจากวันที่ได้รับแจ้งจากมหาวิทยาลัยหรือวันที่บริษัทตรวจพบ

๗.๓ หากบริษัท/ห้างหุ้นส่วนจำกัด ไม่ดำเนินการแก้ไขซ่อมแซมสิทธิในการใช้งาน (Licensing) ให้อยู่ในสภาพใช้งานได้ดีภายในระยะเวลาที่กำหนดในข้อ ๗.๑ และข้อ ๗.๒ แล้วแต่กรณี บริษัท/ห้างหุ้นส่วนจำกัด ยินยอมให้มหาวิทยาลัยปรับเป็นรายวันในอัตราร้อยละ ๕ ของราคาชุดสิทธิในการใช้งาน (Licensing) นั้น ๆ ที่ใช้การไม่ได้ กรณีที่บริษัท/ห้างหุ้นส่วนจำกัดนำสิทธิในการใช้งาน (Licensing) ที่มีคุณภาพดีและมีคุณสมบัติ ไม่ต่ำกว่ามาทดแทนให้ใช้งานในระหว่างการซ่อมแซมแก้ไข มหาวิทยาลัยยินยอมขยายระยะเวลาซ่อมแซมแก้ไขให้แล้วเสร็จเป็นเวลา ๑๕ วันทำการ นับจากวันที่ได้รับแจ้งจากมหาวิทยาลัย หากเกินกำหนด บริษัท/ห้างหุ้นส่วนจำกัดยินยอมให้มหาวิทยาลัยปรับเป็นรายวันในอัตราร้อยละ ๐.๕ ของราคาชุดสิทธิในการใช้งาน (Licensing) นั้น ๆ ที่ใช้การไม่ได้ เว้นแต่มหาวิทยาลัยยินยอมเป็นลายลักษณ์อักษรให้ขยายระยะเวลาซ่อมแซมแก้ไขออกไปอีก และมหาวิทยาลัยอาจกำหนดเงื่อนไขใด ๆ ตามที่มหาวิทยาลัยเห็นสมควรก็ได้

ในกรณีที่มหาวิทยาลัยมีสิทธิปรับบริษัท/ห้างหุ้นส่วนจำกัด ตามวรรหนึ่ง ไม่ว่ากรณีหนึ่งกรณีใด หรือทั้งสองกรณี มหาวิทยาลัยจะใช้สิทธิปรับได้ไม่เกินจำนวนราคาสิทธิในการใช้งาน (Licensing) ทั้งหมดนี้ และในกรณีที่มหาวิทยาลัยจ้างบุคคลภายนอกมาทำการซ่อมแซมแก้ไขนั้น บริษัท/ห้างหุ้นส่วนจำกัดจะต้องชำระค่าปรับและค่าใช้จ่ายที่เกิดจากการที่มหาวิทยาลัยจ้างบุคคลภายนอกมาซ่อมแซมแก้ไขภายใน ๓๐ วัน นับแต่วันที่ได้รับแจ้งจากมหาวิทยาลัย

ข้อ ๘. เพื่อเป็นหลักประกันการปฏิบัติตามสัญญา บริษัท/ห้างหุ้นส่วนจำกัดได้นำ............................(หนังสือค้ำประกันธนาคาร หรือแคชเชียร์เช็ค หรือเงินสด) เลขที่....................................................................ของ.............................................................สาขา..............................................................................................ลงวันที่........................................................ เป็นจำนวนเงิน.......................................บาท (............................)มามอบให้มหาวิทยาลัยยึดถือไว้ในวันทำสัญญา

หลักประกันที่บริษัท/ห้างหุ้นส่วนจำกัด นำมามอบไว้นั้น มหาวิทยาลัยจะคืนให้บริษัท/ห้างหุ้นส่วนจำกัด เมื่อสิ้นสุดระยะเวลาตามสัญญานี้แล้ว โดยบริษัท/ห้างหุ้นส่วนจำกัดต้องแจ้งการขอคืนหลักประกันเป็นลายลักษณ์อักษรแก่มหาวิทยาลัย และในขณะนั้นสิทธิในการใช้งาน (Licensing) ต้องอยู่ในสภาพที่ใช้งานได้ดีอย่างครบถ้วนทุกรายการ และบริษัท/ห้างหุ้นส่วนจำกัดไม่มีหนี้ใด ๆ ค้างชำระต่อมหาวิทยาลัย

ในกรณีที่บริษัท/ห้างหุ้นส่วนจำกัด นำหนังสือค้ำประกันมามอบให้แก่มหาวิทยาลัยเพื่อเป็นการประกันการปฏิบัติตามสัญญา หนังสือค้ำประกันนั้นจะต้องค้ำประกันตลอดไปจนกว่าบริษัท/ห้างหุ้นส่วนจำกัด จะพ้นข้อผูกพันตามสัญญา ในกรณีที่มหาวิทยาลัยเห็นว่าระยะเวลาแห่งความรับผิดตามสัญญาเกินกว่าระยะเวลาแห่งอายุหนังสือค้ำประกัน บริษัท/ห้างหุ้นส่วนจำกัด จะต้องจัดหาหนังสือค้ำประกันหรือหลักประกันอื่นมาใหม่หรือให้ธนาคารผู้ค้ำประกันยืดเวลาแห่งหนังสือค้ำประกันเดิมออกไปอีกไม่น้อยกว่าระยะเวลาแห่งความรับผิดของบริษัท/ห้างหุ้นส่วนจำกัดตามสัญญา

ข้อ ๙. กรณีที่บุคคลภายนอกกล่าวอ้างหรือใช้สิทธิเรียกร้องใด ๆ ว่ามีการละเมิดทรัพย์สินทางปัญญาใด ๆ ที่เกี่ยวกับสิทธิในการใช้งาน (Licensing) ที่ใช้สิทธิตามสัญญานี้ โดยมหาวิทยาลัยมิได้แก้ไขดัดแปลงไปจากเดิม บริษัท/ห้างหุ้นส่วนจำกัดจะต้องดำเนินการทั้งปวงเพื่อให้การกล่าวอ้างหรือการเรียกร้องดังกล่าวระงับสิ้นไปโดยเร็ว หากบริษัท/ห้างหุ้นส่วนจำกัด มิอาจกระทำได้และมหาวิทยาลัยต้องรับผิดชดใช้ค่าเสียหายต่อบุคคลภายนอก เนื่องจากผลแห่งการละเมิดทรัพย์สินทางปัญญาดังกล่าว บริษัท/ห้างหุ้นส่วนจำกัดต้องเป็นผู้ชำระค่าเสียหายและค่าใช้จ่ายรวมทั้งค่าฤชาธรรมเนียม และค่าทนายความ รวมถึงค่าใช้จ่ายอื่น ๆ ที่เกิดขึ้นแทนมหาวิทยาลัย และหากมีสิทธิในการใช้งาน (Licensing) รายการใดที่ใช้สิทธิตามสัญญานี้ต้องถูกริบหรือยกเลิก บริษัท/ห้างหุ้นส่วนจำกัด จะต้องจัดหาสิทธิในการใช้งาน (Licensing) ดังกล่าวที่มีคุณสมบัติเทียบเท่าหรือดีกว่ามาทดแทนและติดตั้งให้เรียบร้อยแล้วเสร็จภายใน ๑๕ วัน เพื่อให้สิทธิในการใช้งาน (Licensing) ที่ใช้สิทธิตามสัญญานี้ใช้งานได้ดีและครบถ้วนตามข้อ ๑. และข้อ ๓. โดยไม่คิดค่าใช้จ่ายใด ๆ จากมหาวิทยาลัย ทั้งนี้ มหาวิทยาลัยจะแจ้งให้บริษัท/ห้างหุ้นส่วนจำกัดทราบเป็นลายลักษณ์อักษร เมื่อได้มีการกล่าวอ้างหรือใช้สิทธิเรียกร้องดังกล่าวโดยไม่ชักช้า หากมหาวิทยาลัยได้ชำระเงินใด ๆ เพื่อจัดหาสิทธิในการใช้งาน (Licensing) มาทดแทน หรือเพื่อชดใช้ค่าเสียหายแก่บุคคลภายนอก บริษัท/ห้างหุ้นส่วนจำกัดตกลงชำระคืนเงินในส่วนที่มหาวิทยาลัยได้จ่ายไปทั้งสิ้นภายใน ๑๕ วันนับแต่วันที่บริษัท/ห้างหุ้นส่วนจำกัดได้รับทราบถึงจำนวนเงินที่มหาวิทยาลัยชำระไป

ข้อ ๑๐. เมื่อครบกำหนดจัดส่งสิทธิในการใช้งาน (Licensing) ตามสัญญาข้อ ๕. แล้ว ถ้าบริษัท/ห้างหุ้นส่วนจำกัดไม่สามารถจัดส่งสิทธิในการใช้งาน (Licensing) บางรายการหรือทั้งหมดให้แก่มหาวิทยาลัยภายในกำหนดวันเวลาดังกล่าวหรือภายหลังการตรวจรับมอบสิทธิในการใช้งาน (Licensing) โดยคณะกรรมการตรวจรับสิทธิในการใช้งาน (Licensing) ของมหาวิทยาลัยตามข้อ ๕. ปรากฏว่าบริษัทจัดส่งสิทธิในการใช้งาน (Licensing) ไม่ตรงตามสัญญาข้อ ๑. หรือคุณสมบัติของสิทธิในการใช้งาน (Licensing) ไม่ถูกต้องตามสัญญาข้อ ๓. หรือไม่สามารถใช้งานสิทธิในการใช้งาน (Licensing) ได้ครบถ้วนตามสัญญาไม่ว่าทั้งหมดหรือบางส่วน มหาวิทยาลัยมีสิทธิบอกเลิกสัญญาทั้งหมดหรือบางส่วนได้

ในกรณีที่มหาวิทยาลัยใช้สิทธิบอกเลิกสัญญาทั้งหมดหรือบางส่วน มหาวิทยาลัยมีสิทธิริบหลักประกันหรือเรียกร้องจากธนาคารผู้ออกหนังสือค้ำประกันตามสัญญาเป็นจำนวนเงินทั้งหมดหรือแต่บางส่วนก็ได้แล้วแต่มหาวิทยาลัยจะเห็นสมควร ตลอดจนมีสิทธิเรียกเอาค่าเสียหายใด ๆ อันเนื่องจากบริษัท/ห้างหุ้นส่วนจำกัดไม่ปฏิบัติตามสัญญานี้ และถ้ามหาวิทยาลัยได้ใช้สิทธิในการใช้งาน (Licensing) ที่มีคุณสมบัติเช่นเดียวกับสิทธิในการใช้งาน (Licensing) ที่ใช้สิทธิตามสัญญานี้จากบุคคลอื่นเป็นจำนวนทั้งหมด หรือแต่บางส่วนภายในกำหนด ๓๐ วัน นับแต่วันบอกเลิกสัญญา บริษัท/ห้างหุ้นส่วนจำกัดยินยอมรับผิดชดใช้ราคาที่เพิ่มขึ้นจากราคาที่กำหนดไว้ในสัญญานี้ให้แก่มหาวิทยาลัยภายใน ๑๕ วัน นับจากวันที่แจ้งจำนวนเงินส่วนที่เพิ่มขึ้นให้บริษัท/ห้างหุ้นส่วนจำกัดทราบ

ข้อ ๑๑. มหาวิทยาลัยอาจงดหรือลดค่าปรับ หรือการขยายเวลาทำการตามสัญญาให้แก่บริษัท/ห้างหุ้นส่วนจำกัดได้ในกรณีต่อไปนี้

 ๑๑.๑ เหตุเกิดจากความผิดหรือความบกพร่องของมหาวิทยาลัย

 ๑๑.๒ เหตุสุดวิสัย

 ๑๑.๓ เหตุเกิดจากพฤติการณ์อันหนึ่งอันใดที่บริษัท/ห้างหุ้นส่วนจำกัดไม่ต้องรับผิดตามกฎหมาย

โดยบริษัท/ห้างหุ้นส่วนจำกัด จะต้องแจ้งเหตุดังกล่าวให้มหาวิทยาลัยทราบภายใน ๑๕ วันทำการนับแต่เหตุนั้นสิ้นสุดลง หากมิได้แจ้งภายในเวลาที่กำหนด บริษัท/ห้างหุ้นส่วนจำกัดจะกล่าวอ้างเพื่อขอลดหรืองดค่าปรับ หรือขอขยายเวลาในภายหลังมิได้ เว้นแต่ในกรณี ข้อ ๑๑.๑ ซึ่งมีหลักฐานชัดแจ้งหรือมหาวิทยาลัยทราบดีอยู่แล้วตั้งแต่ต้น

ข้อ ๑๒. หากคู่สัญญาฝ่ายใดฝ่ายหนึ่งปฏิบัติผิดสัญญาข้อใดข้อหนึ่ง คู่สัญญาอีกฝ่ายมีสิทธิบอกเลิกสัญญาได้ทันที แต่ทั้งนี้ ไม่เป็นการตัดสิทธิคู่สัญญาฝ่ายที่ต้องเสียหายในการที่จะเรียกร้องค่าเสียหายอันเนื่องมาจากการปฏิบัติผิดสัญญาดังกล่าว

ข้อ ๑๓. การแก้ไข เพิ่มเติม หรือเปลี่ยนแปลงใด ๆ ซึ่งข้อความในสัญญาและ/หรือเอกสารแนบท้ายสัญญาไม่ว่าทั้งหมดหรือบางส่วน คู่สัญญาทั้งสองฝ่ายตกลงจะทำความตกลงร่วมกันเป็นลายลักษณ์อักษร และคู่สัญญาทั้งสองฝ่ายตกลงให้ถือเอกสารที่ทำขึ้นดังกล่าวเป็นส่วนหนึ่งของสัญญานี้

ข้อ ๑๔. บริษัท/ห้างหุ้นส่วนจำกัด ตกลงว่าจะไม่โอนสิทธิและหน้าที่ความรับผิดชอบตามสัญญานี้ไปให้บุคคลภายนอกไม่ว่าทั้งหมดหรือบางส่วน โดยไม่ได้รับความยินยอมเป็นลายลักษณ์อักษรจากมหาวิทยาลัย หากบริษัท/ห้างหุ้นส่วนจำกัดกกระทำการฝ่าฝืน บริษัท/ห้างหุ้นส่วนจำกัดยินยอมให้มหาวิทยาลัยริบหลักประกันได้ทั้งหมด และบริษัท/ห้างหุ้นส่วนจำกัดยินยอมให้มหาวิทยาลัยฟ้องเรียกค่าเสียหายที่อาจมีเพิ่มขึ้นในภายหลัง ในกรณีที่มหาวิทยาลัยให้ความยินยอมเป็นลายลักษณ์อักษรแก่บริษัท/ห้างหุ้นส่วนจำกัด ในการที่บริษัท/ห้างหุ้นส่วนจำกัดโอนสิทธิและหน้าที่ตามสัญญานี้ให้แก่บุคคลภายนอก บริษัท/ห้างหุ้นส่วนจำกัดตกลงว่าบริษัท/ห้างหุ้นส่วนจำกัดยังคงมีความรับผิดร่วมกับบุคคลภายนอกในความเสียหายที่เกิดขึ้นด้วย

ข้อ 15. เอกสารแนบท้ายสัญญาดังต่อไปนี้ให้ถือว่าเป็นส่วนหนึ่งของสัญญานี้

|  |  |  |
| --- | --- | --- |
| ๑. | ใบสั่งซื้อ/สั่งจ้าง เลขที่...................ลงวันที่..................... | จำนวน...............หน้า |
| ๒. | ใบเสนอราคาบริษัท/ห้างหุ้นส่วนจำกัด ลงวันที่................................... | จำนวน...............หน้า |
| 3. | แบบสอบถามคุณลักษณะเฉพาะ | จำนวน...............หน้า |
| 4. | เอกสารสำคัญของบริษัท/ห้างหุ้นส่วนจำกัด | จำนวน...............หน้า |
| 4. | เอกสารสำคัญของมหาวิทยาลัย | จำนวน 14 หน้า |

ความใดในเอกสารแนบท้ายสัญญาที่ขัดแย้งกับข้อความในสัญญานี้ ให้ใช้ข้อความในสัญญานี้บังคับ และหากจะต้องตีความในสัญญาหรือเอกสารแนบท้ายสัญญาก็ตาม บริษัท/ห้างหุ้นส่วนจำกัดตกลงยอมรับคำตีความของมหาวิทยาลัยฝ่ายเดียวโดยไม่มีข้อโต้แย้ง

สัญญาฉบับนี้ทำขึ้นเป็นสองฉบับโดยมีข้อความตรงกันทุกประการ คู่สัญญาได้อ่านข้อความและเข้าใจโดยตลอดดีแล้ว จึงได้ลงลายมือชื่อและประทับตราสำคัญ (ถ้ามี) ไว้เป็นสำคัญต่อหน้าพยาน และเก็บรักษาไว้ฝ่ายละหนึ่งฉบับ

|  |  |
| --- | --- |
| (ลงชื่อ).....................................................มหาวิทยาลัยมหาวิทยาลัยหอการค้าไทยโดย.........................................................  (ผู้มีอำนาจลงนามในนามมหาวิทยาลัย) | (ลงชื่อ)...................................................บริษัท/หจก.  (ชื่อคู่สัญญา............................................)โดย........................................ตำแหน่ง/สถานะ |
|  |  |
| (ลงชื่อ)......................................................พยาน (ชื่อ-นามสกุล ประธานคณะกรรมการจัดซื้อจัดจ้าง) | (ลงชื่อ).............................................................พยาน(หัวหน้ากองนิติการ) |

ชื่อ-นามสกุล (นิติกร)

นิติกร/ผู้จัดทำ

โทร. ๐๒-๖๙๗-๖๐๘๒